મળતી માહિતી મુજબ કંપનીના ગેસ સિલિન્ડરો એજન્સીવાળા ગ્રાહકોને પહોંચાડવા અગાઉથી ડિલિવરીમેનોને આપી દેતા હોય છે. આ સિલિન્ડરો ભરેલો ટેમ્પો રાત્રે યા અન્ય સમયે કેટલાક શખ્સો (ડિલિવરીમેનોની જાણમાં યા જાણ બહાર) નાના સબસિડીવાળા સિલિન્ડરમાંથી મોટા કોમર્શિયલ સિલિન્ડરમાં ટ્રાન્સફર કરી દેતા હોય છે. સામાન્યત: સિલિન્ડર દીઠ દોઢ યા બે કિલો ગેસ એકમાંથી બીજામાં ટ્રાન્સફર કરાતો હોય છે. આમ ગ્રાહકને પણ આટલો ગેસ ઓછો મળતો હોય છે. જોકે તેઓના મહત્તમ કિસ્સામાં ખબર પડતી નથી. આ ટ્રાન્સફર કરેલો ગેસ માર્કેટમાં વેચી દેવાય છે.